Ысын мәсихселәр Бөйөк Вавилон менән бер нисек тә бәйле булырға тейеш түгел. Хәҡиҡәт менән танышҡанға тиклем, өйрәнеүсе, бәлки, берәй ялған диндең ағзаһы булғандыр, шул диндең эшмәкәрлегендә ҡатнашҡандыр һәм уның дини хеҙмәттәренә йөрөгәндер. Ә, бәлки, ул иғәнә һалып шул дингә матди булышлыҡ күрһәткәндер. Һыуға сумдырылмаған вәғәзсе булып китер алдынан, уға ялған дин менән бөтә бәйләнештәрҙе өҙөргә кәрәк. Мәҫәлән, ул, хат яҙып йә башҡа сара күреп, Бөйөк Вавилон менән бәйле ойошманың йә сиркәүҙең ағзаһы булмағанын белдерергә тейеш. Ысын мәсихсе донъяуи эше Бөйөк Вавилон менән бер нисек тә бәйле булмағанына ла инанырға тейеш (2 Кор. 6:14—17). Ни өсөн беҙ был һорауға шул тиклем етди ҡарайбыҙ? Сөнки Алла ҡарашында саф булмаған дини ойошмаларҙың гонаһтарында һәм эштәрендә ҡатнашырға теләмәйбеҙ (Ишағ. 52:11). w19.10 12 б., 16, 17 абз.